EPA preispituje dozvoljeni nivo azot dioksida u SAD
Heder Grzelka se bori za bolju zdravstvenu zaštitu, a ima i lično iskustvo sa stepenom zagađenosti vazduha u Vašingtonu. Ona je, uz des
Jedanaestogodišnja  kašlje već 2 godine. Njena majka Heder kaže da je Ketrin bila u odličnom zdravstvenom stanju, pre nego što se preselila u predgrađe Vašingtona iz malog gradića u Teksasu 2007. U poslednje dve godine njih dve su bezbroj puta išle kod lekara kako bi saznale uzrok Ketrininog kašlja. Heder je za sada digla ruke od postavljanja medicinske dijagnoze. Ona uzrok kćerkinog kašlja vidi u velikoj zagađenosti vazduha u njihovom kraju. „ radi za Američku asocijaciju za plućne bolesti i već godinama se bori za veći stepen zdravstvene zaštite, a sada se našla u ulozi jedne od osoba kojima obično pomaže radeći svoj posao. Ona ne samo da je prisutna kada njena ćerka ima neprestane napade kašlja, već i sama pati od bolesti respiratornih organa koja je samo pogoršana lošim kvalitetom vazduha. Heder je nedavno svedočila pred zvaničnicima Agencije za zaštitu životne sredine u Vašingtonu i tako se pridružila drugima koje muče isti problemi. Agencija je zatražila javnu raspravu pred pooštravanje ograničenja za količinu azot dioksida u vazduhu. NO2 ispuštaju automobili, kamioni i fabrike. On doprinosi stvaranju ozona, a smatra se da pogoršava respiratorne probleme, naročito astmu. Evo šta o tome kaže  iz Agencije za zaštitu životne sredine. Prema podacima Centra za kontrolu i prevenciju bolesti nekih 23 miliona Amerikanaca pati od astme, a lečenje ove bolesti je veoma skupo. Po Zakonu o čistoći vazduha, Agencija za zaštitu životne sredine mora da s vremena na vreme da preispita standarde koji određuju kvalitet vazduha. Predlog koji je sada na stolu bi, po prvi put, odredio jednosatni standard za NO2 po mnogo strožijim pravilima. Ovo bi ograničilo kratkotrajnu izloženost azot dioksidu. Ipak, iz Američke naftne industrije, grupe za lobiranje čije usluge koriste proizvođači nafte i gasa, kaže da novi predlog nije neophodan i da podaci same agencije pokazuju da se nivo koncentracije NO2 drastično smanjuje. On kaže da su industrijalci već odradili svoj deo posla. „ Sledeća tribina biće održana u Los Anđelesu gde će se raspravljati prvenstveno o zagađenosti vazduha. Kalifornija je jedna od saveznih država koje najviše vode računa o količini NO2 u vazduhu i mnogi koji su svedočili u ponedeljak tražili su od Agencije za zaštitu životne sredine da se ugleda na nju. Poznati stručnjaci u toj oblasti u Kaliforniji već neko vreme objavljuju studije koje navode da dugotrajno izlaganje azot dioksidu šteti razvijanju pluća kod dece. Zvaničnici Agencije za zaštitu životne sredine uzeće u obzir komentare građana koji će biti izneseni u sledeća 2 meseca, a konačna odluka biće doneta u januaru 2010.